paragraph_text: Engleska nogometna reprezentacija predstavlja Englesku u sportu nogometu. Svoju je prvu službenu utakmicu odigrala još u 19. stoljeću, pa je jedna od najstarijih na svijetu. Najveći je uspjeh Engleza osvajanje Svjetskog prvenstva 1966. godine. U finalu su na svom Wembleyju svladali Njemačku rezultatom 4:2 nakon produžetaka. Na europskim prvenstvima najveći im je uspjeh osvojeno drugo mjesto na Europskom prvenstvu 2020.